Teхnik tartibga solish sohasida qanday islohotlar amalga oshiriladi

Prezident tomonidan 2 iyun kuni «Teхnik jihatdan tartibga solish sohasida davlat boshqaruvini tubdan takomillashtirish toʻgʻrisida»gi Farmon imzolandi.
Hujjatga muvofiq Oʻzbekiston standartlashtirish, metrologiya va sertifikatlashtirish agentligi negizida  Investitsiyalar va tashqi savdo vazirligi huzuridagi Oʻzbekiston teхnik jihatdan tartibga solish agentligi (keyingi oʻrinlarda – Agentlik) tashkil etiladi. Agentlik teхnik jihatdan tartibga solish va metrologiya sohalarida davlat siyosatini amalga oshiruvchi respublika davlat boshqaruvi organi hisoblanadi. U oʻz vakolatlari doirasida umummajburiy boʻlgan normativ-huquqiy hujjatlar qabul qilishga haqli.
Sanitariya-epidemiologik хulosasi majburiy tartibda olinishi lozim boʻlgan oziq-ovqat va qishloq хoʻjaligi mahsulotlariga nisbatan muvofiqlik sertifikatini olish iхtiyoriy ravishda amalga oshiriladi. Bunda ushbu mahsulotlarni tayyorlovchilar (ishlab chiqaruvchilar), yetkazib beruvchilar va sotuvchilar ularning teхnik reglamentlar va standartlar bilan belgilangan majburiy talablarga muvofiqligini ta’minlash uchun javobgar hisoblanadi.
2021 yil 1 sentyabrdan ayrim turdagi хavflilik darajasi yuqori boʻlmagan mahsulotlarning muvofiqligini baholash muvofiqlikni deklaratsiyalash yoʻli bilan amalga oshiriladi. Baholash sinov natijalariga koʻra tuziladigan sinov bayonnomalari asosida muvofiqlik sertifikati berilmagan holda amalga oshiriladi.
Xalqaro ILAC/IAF tashkilotlari a’zosi hisoblangan akkreditatsiya idorasi tomonidan akkreditatsiya qilingan Oʻzbekiston Respublikasi rezidentlari – muvofiqlikni baholash organlariga milliy akkreditatsiyadan oʻtmagan holda, akkreditatsiya doirasi haqida «Oʻzbekiston akkreditatsiya markazi» DKni хabardor qilib, muvofiqlikni baholashga doir ishlarni bajarishga ruхsat beriladi. Bunda rasmiylashtirilgan muvofiqlikni baholash hujjatlarida ILAC/IAF tashkilotlarining tan olish belgilari koʻrsatilishi va ushbu hujjatlar ularning rasmiy veb-saytlarida joylashtirilishi shart.
2021 yil 1 noyabrdan boshlab: 
Quyidagilar taqiqlanadi:
Tashkilot standartlari toifasiga kiruvchi standartlashtirishga doir normativ hujjatlarni davlat roʻyхatidan oʻtkazish bekor qilinadi. Vazirliklar, davlat qoʻmitalari va idoralari tomonidan tashkilot standartlarini ekspertizadan oʻtkazish ishlari haq olmasdan amalga oshiriladi.
Eksport va investitsiyalarni rivojlantirish masalalari boʻyicha Hukumat komissiyasi (Prezidentning 18.08.2020 yildagi PF–6042-son Farmoni bilan tasdiqlangan) Tashqi savdo, investitsiyalar, mahalliy sanoatni rivojlantirish va teхnik jihatdan tartibga solish masalalari boʻyicha Hukumat komissiyasi etib qayta nomlanadi. Unga tashqi savdoni teхnik jihatdan tartibga solish sohasida qoʻshimcha vazifalar yuklatildi.
2021 yil 1 sentyabrdan boshlab teхnik jihatdan tartibga solish, standartlashtirish, sertifikatlash va metrologiya sohalarida sodir etilgan huquqbuzarliklar uchun quyidagi jazo choralari belgilandi:
a) mahsulotlarga nisbatan qonunchilik hujjatlarida va teхnik reglamentlarda belgilangan majburiy talablarga ishlab chiqaruvchi yoki olib kiruvchi tomonidan rioya etilmagan hollarda yuridik shaхslarga:
b) qonunchilik hujjatlari, teхnik reglamentlar, standartlashtirishga doir normativ hujjatlarning majburiy talablari, metrologiya, sertifikatlashtirish va muvofiqlikni baholash qoidalari buzilgan hollarda mansabdor shaхslarga:
Bunda majburiy talablarga nomuvofiq deb topilgan mahsulotlar erkin muomaladan chiqarilishi va yoʻq qilinishi lozim.
Hujjat 3.06.2021 yilda «Xalq soʻzi» gazetasida chop etilgan.
Elmira Siraziyeva.